Diari Oficial de la Generalitat Valenciana


Sumari del DOGV 5716, del 04-03-2008 (2008/2744)

DECRET 21/2008, de 29 de febrer, del Consell, pel qual s'exclouen de la forest catalogada d'utilitat pública número 31, denominada Carabassí i Pujol, situada al terme municipal d'Elx i propietat de la Generalitat, aquells terrenys que han sigut inclosos com a sòl urbà en el planejament urbanístic del municipi d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2744


Data del document
:   29-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Elx
    * pla d'urbanisme
    * administració local
    * muntanya de l'estat

DECRET 21/2008, de 29 de febrer, del Consell, pel qual s'exclouen de la forest catalogada d'utilitat pública número 31, denominada Carabassí i Pujol, situada al terme municipal d'Elx i propietat de la Generalitat, aquells terrenys que han sigut inclosos com a sòl urbà en el planejament urbanístic del municipi d'Elx. [2008/2744]  
De conformitat amb el que disposen els articles 16 i 18 de la Llei 43/2003, de 21 de novembre, de forest, i els articles 31, 32, 33 i 34 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la descatalogació parcial i exclusió del Catàleg de forests d'utilitat pública de la província d'Alacant aquells terrenys que, formant part de la forest catalogada d'utilitat pública núm. 31, denominada Carabassí i Pujol, estan inclosos en el planejament del municipi d'Elx com a sòl urbà; s'han justificat plenament les circumstàncies que ho motiven, pel que procedix dictar el corresponent decret.  
Per tant, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 29 de febrer de 2008,  
DECRETE  
Article 1  
S'exclouen de la forest catalogada d'utilitat pública número 31, denominada Carabassí i Pujol, els següents terrenys, que estan inclosos en el planejament del municipi d'Elx com a sòl urbà:  
a) Terrenys de la forest afectada per l'àrea de repartiment 3 de la zona 4, amb una superfície de 8.416 metres quadrats, amb els límits següents: nord: resta de la parcel·la i de la forest; sud: terrenys particulars urbans de l'àrea de repartiment 3 i resta de forest de naturalesa urbana (subparcel·la I-c); est: terrenys urbans de l'Altet, vial i col·legi; oest: terrenys urbans de l'Altet.  
b) Terrenys de la forest afectada per l'àrea de repartiment 11 de la zona 4, amb una superfície de 4.301 metres quadrats, i dividida en dues parcel·les, una d'aquestes més al nord i l'altra al sud de l'anterior, els límits de la qual són:  
- Parcel·la més al nord, inclosa en l'àrea de repartiment 11. Límits: nord, vial i col·legi; sud: vial i església; est: resta de l'àrea de repartiment 11; i oest: resta de l'àrea de repartiment 11.  
- Parcel·la al sud de l'anterior, inclosa en l'àrea de repartiment 11. Límits: nord, resta de l'àrea de repartiment 11; sud: vial; est: vial i església. Resta de l'àrea de repartiment 11; i oest: vial i terrenys urbans de l'Altet.  
Article 2  
Es modifica la inscripció de la forest catalogada d'utilitat pública núm. 31, denominada Carabassí i Pujol, i queda de la manera següent:  
Província: Alacant.  
Partit judicial: Elx.  
Terme: Elx.  
Nom: Carabassí i Pujol.  
Número: 31.  
Pertinença: Generalitat.  
a) Parcel·la I: l'Altet  
- Subparcel·la I-a. Límits: nord: finques particulars i terme municipal; est: mar Mediterrani; sud: terrenys particulars; i oest: terrenys particulars i carretera.  
- Subparcel·la I-b. Límits: nord: terrenys particulars; est: terrenys particulars; sud: terrenys particulars; i oest: terrenys particulars  
- Subparcel·la I-c. Límits: nord: terrenys de l'àrea de repartiment 3 que es descataloguen; est: terrenys de l'àrea de repartiment 3 que es descataloguen; sud: terrenys particulars; i oest: terrenys particulars.  
b) Parcel·la II: Carabassí i les Dunes  
- Límits: nord: finques particulars; est: mar Mediterrani; sud: finques particulars; i oest: finques particulars.  
c) Parcel·la III: Pujol  
- Límits: nord: finques particulars; est: finques particulars, sud: finques particulars; i oest: finques particulars i carretera de Cartagena.  
d) Cabudes:  
- Cabuda total parcel·la I: 108,4783 ha.  
- Cabuda total parcel·la II: 14,6250 ha.  
- Cabuda total parcel·la III: 100,3250 ha.  
- Cabuda total parcel·la i total pública de la forest Carabassí i Pujol: 223,4283 ha.  
DISPOSICIÓ FINAL  
Única  
Aquest decret tindrà efecte des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades podran interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret en el Diari Oficial de la comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Valencia, 29 de febrer de 2008  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN